গোয়েন্দা কল্পকাহিনী

গোয়েন্দা কল্পকাহিনী বা সংক্ষেপে গোয়েন্দা কাহিনী হলো অপরাধ কল্পকাহিনী ও রহস্য কল্পকাহিনীর একটি উপশাখা যেখানে একজন শৌখিন বা পেশাদার গোয়েন্দা কোনো অপরাধ বা খুনের তদন্ত করেন। এর কাহিনী সাধারণত রহস্যপূর্ণ হয় এবং প্রায়শই দুঃসাহসিক ও রোমাঞ্চকর। তাই এইসব গল্প সহজে সকলকে আকর্ষণ করে। ছোট থেকে বড় সকলেই গোয়েন্দা গল্প পড়তে পছন্দ করে।পৃথিবীজুড়ে বহু বিখ্যাত সাহিত্যের মাঝে তাই গোয়েন্দা কাহিনীর নিজস্বতা রয়েছে। জনপ্রিয়তার নিরিখে গোয়েন্দা কাহিনী সবার উপর। এ গল্পগুলো মানুষকে যেমন আনন্দ দেয় তেমনি বুদ্ধিবৃত্তিক বিকাশ সাধন করে। বিখ্যাত কয়েকটি গোয়েন্দা গল্পের চরিত্র হলো শার্লক হোমস, ফেলুদা ইত্যাদি। কিছু পণ্ডিত প্রস্তাব করেছেন যে, কোনো কোনো প্রাচীন এবং ধর্মীয় রচনার সাথে আজকের গোয়েন্দা কাহিনির সাদৃশ্য আছে। ওল্ড টেস্টামেন্টের সুসানা এবং এল্ডারস গল্পে দুজন সাক্ষীর কথা/সাক্ষ্য মিথ্যা প্রমাণিত হয় যখন দানিয়েল তাদের জেরা করেন। তবে লেখক জুলিয়ান সিমন্স মন্তব্য করেছেন যে, যারা বাইবেল বা হেরোডটাসে গোয়েন্দাগিরির উপাদান খোঁজেন, তারা শুধু পাজেল বা ধাঁধাই খোঁজে আর এসব পাজল গোয়েন্দা গল্প নয়। গোয়েন্দা কাহিনির সবচেয়ে পুরনো ও জানা দৃষ্টান্ত হলো, তিনটি আপেল, আরব্য রজনীর (আলিফ লায়লা) শেহেরজাদের বলা কাহিনিগুলোর একটি। গল্পে এক জেলে দজলা নদীতে একটি তালাবন্ধ/মুখবন্ধ ভারী সিন্দুক খুঁজে পায়। সে এটি বিক্রি করে দেয় আব্বাসী খলিফা হারুনুর রশীদের কাছে। সিন্দুক ভেঙ্গে পাওয়া যায় টুকরো টুকরো করে কাটা এক তরুণীর মরদেহ। হারুন তার উজির জাফর ইবনে ইয়াহিয়াকে নিরদেশ দেন অপরাধের তদন্ত করে ৩ দিনের মধ্যে খুনিকে খুঁজে বের করতে, নাহলে জাফরের শিরশ্ছেদ করা হবে। গল্পের এগিয়ে যাবার সাথে কাহিনি বিভিন্ন দিকে মোড় নেয়, রোমাঞ্চ সৃষ্টি হয়। গল্পটিকে তাই গোয়েন্দা কাহিনির একটি আদিরূপ বলা যেতে পারে। তবে, গোয়েন্দা চরিত্র হোমস বা পোয়ারোর মতো জাফর স্বেচ্ছায় তদন্ত করেনি। আর সাধারণত হু-ডান-ইট গল্প শেষ হয় খুনীর দোষস্বীকারের মাধ্যমে। কিন্তু এ গল্পে জাফরকে আরো রহস্যের সমাধান করতে হয় যে, কে খুনের জন্যে দায়ী। ৩ দিনের মধ্যে জাফর ব্যর্থ হলেও একটি গুরুত্বপূর্ণ সূত্র আবিষ্কার করে সে শেষ পর্যন্ত যুক্তিমূলকভাবে রহস্য সমাধান করে এবং তার গর্দান বাঁচাতে সক্ষম হয়। প্রথম জনপ্রিয় গোয়েন্দা উপন্যাস The Murders in Rue Morgur যেটি এডগার অ্যালান পোর ১৮৪১ সালে রচনা করেছিলেন। এটিই পৃথিবীর প্রথম আধুনিক গোয়েন্দা গল্প। তার পরের দুটি রচনা The Mystery of Roget, যার রচনাকাল ১৮৪২ এবং "The Purloined" যেটি ১৮৪৪ সালে প্রকাশিত হয়। তবে জনপ্রিয়তায় সবচেয়ে এগিয়ে আছেন শার্লক হোমসের স্রষ্টা আর্থার কোনান ডয়েল, তিনি তার প্রথম গোয়েন্দা উপন্যাস A study in scarlet প্রকাশ করেন ১৮৮৮ সালে। জনপ্রিয়তার নিরিখে, আগাথা ক্রিস্টি, স্ট্যানলি গার্ডেনার, ফ্রেডরিক ফরসাইথও এঁদের কাছাকাছি থাকবেন। বাংলা গোয়েন্দাকাহিনি কেন্দ্রিক উপন্যাসের মধ্যে প্রিয়নাথ মুখোপাধ্যায়ের 'দারোগার দপ্তর', পঞ্চানন ঘোষালের পুলিশ কাহিনির নাম উল্লেখ্য, বাংলা মৌলিক গোয়েন্দাকাহিনির প্রণেতা ধরা হয় পাঁচকড়ি দে'কে। আধুনিক বাংলা গোয়েন্দা কাহিনির জনক ধরা হয় শরদিন্দু বন্দ্যোপাধ্যায়কে। তার গোয়েন্দা ব্যোমকেশ ও সহকারী অজিত বাংলার পাঠকমহলে গভীর ছাপ ফেলেছিল। ব্যোমকেশ গোয়েন্দা কাহিনি চলচ্চিত্রায়িতও হয়েছে একাধিকবার। এছাড়া বাংলা সাহিত্যের প্রথিতযশা সাহিত্যিক ক্ষেত্রমোহন ঘোষ, দীনেন্দ্রকুমার রায়, নীহাররঞ্জন গুপ্ত, হেমেন্দ্রকুমার রায়, প্রেমেন্দ্র মিত্র, সৈয়দ মুস্তাফা সিরাজ, নারায়ণ সান্যাল,সত্যজিৎ রায়, কৃশানু বন্দ্যোপাধ্যায়, অর্দ্রীশ বর্ধন, তপন বন্দ্যোপাধ্যায়, প্রভাবতী দেবী সরস্বতী, লীলা মজুমদার, সমরেশ বসু, সুনীল গঙ্গোপাধ্যায়, সমরেশ মজুমদার, সুচিত্রা ভট্টাচার্য গোয়েন্দাকাহিনি লিখেছেন। এদের মধ্যে সত্যজিৎ রায়ের ফেলুদা জনপ্রিয়। যার প্রধান চরিত্র প্রদোষ চন্দ্র মিত্র। ডাক নাম ফেলু। এছাড়া আছে ফেলুদা খুড়তুতো ভাই তপেস রঞ্জন মিত্র। ডাক নাম তপসে। গল্পের অন্য চরিত্র লালমোহন গাঙ্গুলি। যিনি জটায়ু ছদ্মনামে রহস্য উপন্যাস লেখেন। অনেক জনপ্রিয় গোয়েন্দা চরিত্রই একাধিক গল্প-উপন্যাসে ফিরে এসেছে। এখানে তাদের একটি তালিকা দেয়া হলো: Bloody Murder: From the Detective Story to the Crime Novel—A History by Julian Symons আইএসবিএন ০-৫৭১-০৯৪৬৫-১ Stacy Gillis and Philippa Gates (Editors), The Devil Himself: Villainy in Detective Fiction and Film, Greenwood, 2001. আইএসবিএন ০-৩১৩-৩১৬৫৫-৪ The Manichean Investigators: A Postcolonial and Cultural Rereading of the Sherlock Holmes and Byomkesh Bakshi Stories by Pinaki Roy, New Delhi: Sarup and Sons, 2008, আইএসবিএন ৯৭৮-৮১-৭৬২৫-৮৪৯-৪ Killer Books by Jean Swanson & Dean James, Berkley Prime Crime edition 1998, Penguin Putnam Inc. New York আইএসবিএন ০-৪২৫-১৬২১৮-৪ Delightful Murder: A Social History of the Crime Story by Ernest Mandel, 1985. Univ. of Minnesota Press. উপন্যাস প্রবেশদ্বার অপরাধ কাহিনি মাফিয়া রহস্যকাহিনি হুডানইট Scaggs, John (২০০৫)। Crime Fiction (The New Critical Idiom)। Routledge। পৃষ্ঠা 8। আইএসবিএন 978-0415318259।  Pinault, David (১৯৯২), Story-Telling Techniques in the Arabian Nights, Brill Publishers, পৃষ্ঠা 86–91, আইএসবিএন 90-04-09530-6 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pinault, David (১৯৯২), Story-Telling Techniques in the Arabian Nights, Brill Publishers, পৃষ্ঠা 91, আইএসবিএন 90-04-09530-6 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pinault, David (১৯৯২), Story-Telling Techniques in the Arabian Nights, Brill Publishers, পৃষ্ঠা 91–2, আইএসবিএন 90-04-09530-6 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pinault, David (১৯৯২), Story-Telling Techniques in the Arabian Nights, Brill Publishers, পৃষ্ঠা 96–7, আইএসবিএন 90-04-09530-6 উদ্ধৃতি টেমপ্লেট ইংরেজি প্যারামিটার ব্যবহার করেছে (link) ক্রাইম কাহিনীর কালক্রান্তি-সুকুমার সেন উইকিমিডিয়া কমন্সে গোয়েন্দা কল্পকাহিনী সংক্রান্ত মিডিয়া রয়েছে। Witschi, N. S. (২০০২), Traces of Gold: California's Natural Resources and the Claim to Realism in Western American Literature, Tuscaloosa: University of Alabama Press., আইএসবিএন 0-8173-1117-3 উদ্ধৃতি টেমপ্লেট ইংরেজি প্যারামিটার ব্যবহার করেছে (link) An exhibition of detective fiction ওয়েব্যাক মেশিনে আর্কাইভকৃত ২০ ফেব্রুয়ারি ২০২০ তারিখে, Monash University Library